Aizsardzības ministrija

izsludina konkursu uz ierēdņa amatu

**Valsts aizsardzības loģistikas un iepirkumu centra**

**Noliktavu pārvaldības departamenta**

**Centrālo noliktavu nodaļas vecākais/ā referents/e** (divas amata vietas)

**Vispārējie darba pienākumi:**

* Veikt materiālo vērtību sākotnējās uzskaites informācijas ievadi resursu vadības sistēmā (RVS) Horizon.
* Nodrošināt noliktavās esošo materiālo vērtību uzskaiti, izmantojot RVS Horizon.
* Veikt individuālajā lietošanā izsniegto materiālo vērtību mantu atestātu sagatavošanu.
* Veikt individuālajā lietošanā izsniegto MTL norakstīšanas aktu sagatavošanu.
* Veikt individuālajā lietošanā izsniegto MTL sākotnējās uzskaites informācijas ievadi autorizētajā RVS Horizon.
* Kontrolēt materiālo vērtību daudzumu noliktavās un analizēt MTL apgrozījumu.
* Veikt izvērtēšanu un gatavot atskaites un ieteikumus par materiālo vērtību iekšējās krājumu vadības sistēmu un procesu vadības uzlabošanu.
* Konsultēt citus darbiniekus apgādes jautājumos savas kompetences ietvaros.
* Plānot, organizēt uzskaitvedības darbu Nodaļā, risināt nestandarta apgādes problēmas.
* Piedalīties Nodaļas budžeta veidošanā un kontrolēt tā izpildi.
* Sagatavot Centra rīkojumus, iekšējos normatīvos aktus, izziņas, uzziņu un aktu projektus, nodrošinot grāmatvedības pamatlīdzekļu uzskaites (bilances) datu precizēšanu un citu uzdevumu, kas saistīti ar noliktavas datu uzskaiti un aktualizāciju.
* Analizēt apgādes pilnveidošanas iespējas.

**Prasības kandidātiem:**

* Atbilstība Valsts civildienesta likuma 7. panta prasībām.
* Atbilstība likuma “Par valsts noslēpumu” 9. panta prasībām.
* Augstākā izglītība.
* Pieredze (ilgāka par gadu) darbā ar materiālo vērtību uzskaiti un inventarizāciju.
* Pārzināt reglamentējošos normatīvos aktus uzskaites un grāmatvedības jomā.
* Izpratne par valsts pārvaldes iestādes darbības principiem, iestādes funkcijām un mērķiem, aizsardzības nozares darbību kopumā.
* Prast pielietot praktiskajā darbā profesionālās zināšanas.
* Labas zināšanas un prasmes darbā ar RVS Horizon.
* Valsts valodas zināšanas (vismaz C līmenis 1.pakāpe).
* Vismaz vienas svešvalodas (krievu vai angļu) zināšanas sarunvalodas līmenī.
* Darbā izmantojamo tehnisko līdzekļu un sistēmu lietošanas prasme (MS Office programmas, tīmekļa pārlūkprogrammas lietotāja līmenī).

**Piedāvājam:**

* Darbu valsts iestādē un iespēju iegūt daudzpusīgu un sarežģītu profesionālo pieredzi no 2021. gada 1. janvāra.
* Mēnešalgu (sākot no EUR 835 līdz EUR 1190 pirms nodokļu nomaksas) un sociālās garantijas.
* Labus darba apstākļus, profesionālus un atbalstošus kolēģus.
* Profesionālās pilnveidošanās un izglītošanās iespējas.
* Veselības apdrošināšanu pēc pārbaudes laika.
* Darba vietu Biksēres ielā 6, Rīga.

Motivācijas vēstuli, CV un izglītības apliecinoša dokumenta kopiju 10 dienu laikā no sludinājuma publicēšanas dienas Nodarbinātības valsts aģentūras CV un vakanču portālā jāiesniedz vai jānosūta Aizsardzības ministrijas Personāla nodaļai K.Valdemāra ielā 10/12, Rīgā, LV–1473 vai nosūtot uz e-pasta adresi vakances@mod.gov.lv

Tālrunis uzziņām 67335268, 67335200.

Informējam, ka izskatīsim tos pretendentu pieteikumus, kuri būs iesnieguši visus sludinājumā norādītos dokumentus noteiktajā formā.

Lūdzam ievērot, ka ar pretendentiem, kurus aicināsim uz pārrunām, sazināsimies divu nedēļu laikā pēc pieteikšanās beigu termiņa. Par konkursa rezultātiem informēsim tikai uz interviju uzaicinātos pretendentus.

Pamatojoties uz Eiropas Parlamenta un Padomes regulas (ES) 2016/679 par fizisko personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46 EK (Vispārīgā datu aizsardzības regula) 13. pantu, Aizsardzības ministrija informē, ka:

1. Jūsu pieteikuma dokumentos norādītie personas dati tiks apstrādāti, lai nodrošinātu šīs atlases konkursa norisi;
2. iepriekš minētās Jūsu personas datu apstrādes pārzinis ir Aizsardzības ministrija, kontaktinformācija: Krišjāņa Valdemāra iela 10/12, Rīga, LV-1473.